《晓发进贤》
明代·江源

月色留墙角，晨光隐市楼。山人方转枕，游子已乘辀。

鸡唱催晴旭，林霖湿弊裘。回头看朝市，应不似林丘。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。